《送常老住疏山》
宋代·游九功

师住疏山祗树园，卧看云雾起江村。
百年鼎鼎春风转，一钵垂垂老眼昏。
古殿扑空参铁凤，夜潭翻月落金盘。
何时击缆西风下，松柏阴阴独扣门。

作者简介：建宁建阳人，字勉之，一字禹成，号受斋先生。游九言弟。以荫补官。累除兵部郎官，出知泉州。理宗端平初，召为司农少卿，论沿边夫役之弊。兼枢密副都承旨，知庆元府，以循吏称。入权刑部侍郎，奉祠。清慎廉恪，与九言自为师友。卒年八十一。谥文清，或作庄简。